
Ministru kabineta rīkojums Nr. 781
Rīgā 2025. gada 25. novembrī (prot. Nr. 49 43. §)
Par Mātes un bērna veselības uzlabošanas plānu 2025.–2027. gadam
· 1. Apstiprināt Mātes un bērna veselības uzlabošanas plānu 2025.–2027. gadam (turpmāk – plāns).
· 2. Noteikt Veselības ministriju par atbildīgo institūciju plāna īstenošanas vadībā, koordinācijā un pārraudzībā.
· 3. Plānā paredzēto pasākumu īstenošanu iesaistītajām institūcijām 2025. gadā nodrošināt atbilstoši likumā "Par valsts budžetu 2025. gadam un budžeta ietvaru 2025., 2026. un 2027. gadam" paredzētajam finansējumam, savukārt finansējumu 2026. gadam 13 825 031 euro apmērā, kā arī 2027. gadam un turpmāk ik gadu 13 614 273 euro apmērā atbilstoši Ministru kabineta 2025. gada 22. septembra sēdes protokollēmuma (prot. Nr. 38 1. §) "Informatīvais ziņojums "Par valsts budžeta likumprojektā iekļaujamiem prioritārajiem pasākumiem 2026., 2027. un 2028. gadam"" 2. punktam nodrošināt prioritāro pasākumu ietvaros. Jautājumu par papildu valsts budžeta līdzekļu piešķiršanu plānā paredzēto pasākumu īstenošanai 2027. gadā izskatīt Ministru kabinetā gadskārtējā valsts budžeta un vidēja termiņa budžeta ietvara likumprojekta sagatavošanas un izskatīšanas procesā kopā ar visu ministriju un centrālo valsts iestāžu iesniegtajiem prioritāro pasākumu pieteikumiem atbilstoši valsts budžeta finansiālajām iespējām. 

